# Les Fleurs du mal

Les Fleurs du mal ("Bleunioù an droug") zo anv un dastumad barzhonegoù gant ar barzh gall Charles Baudelaire, ennañ an darn vuiañ eus e werzennoù, adal 1840 betek e varv e dibenn miz Eost 1867.

## Prosez

Embannet e voe al levr d'ar 25 a viz Mezheven 1857, ha trouz bras war e dro. Ha prosez, ma voe tennet 6 pezh anezhañ. Adembannet e voe doareoù disheñvel anezhañ e 1861, 1866 ha 1868. E 1949 hepken e voent aotreet.
Unan eus oberennoù meur ar varzhoniezh eo al levr, hag oberenn vrudetañ e aozer. Bleunioù an droug, e zastumad barzhonegoù brudetañ, peuzklok an droidigezh vrezhonek anezhañ, a gaver el levr Krefen Yuzaz embannet gant Koulizh Kedez (An Diaoul Dieub, 2012, pp. 8-96). Barzhonegoùigoù e komz-plaen ha Va c'halon lakaet en noazh a gaver da heul.

## Dodennoù

E-touesk an dodennoù emañ ar spleen (ar velkoni), ar mazoc'hegezh, ar gwad, an amzer o tec'hel, ar c'houlzoù-amzer, ar c'huzh-heol, an noz, al loar, ar marv, ar c'housk, an islonkoù, ar maouezed, ar c'hizhier, an naeron, ar feiz relijiel, ar melezourioù, ar mor, ar varzhed, an ankoun (aroueziet gant al Lete).

## Troidigezhioù e brezhoneg

* Dastumad Bleunioù an droug, a gaver troet an darn vrasañ anezhañ gant Koulizh Kedez : 58 pezh diwar 127 an dastumad kentañ, 6 pezh diwar 16 eus an "Advleunioù (Peñseoù)", ha tri fezh diwar 12 eus an "Eiladvleunioù (1868)". 67 pezh diwar 155, etre tout.
* Levr Krefen Yuzaz embannet (An Diaoul Dieub, 2012, pp. 8-96) ; Un dibab eus Barzhonegoùigoù e komz-plaen hag eus Va c'halon lakaet en noazh a gaver troet da heul.

### Roll ar varzhonegoù troet
#### Bleunioù an droug

| II - Ar morc'hup IV - Kenglotennoù X - An enebour XIII - Termajied war vale XIV - An den hag ar mor XVII - Ar gened XXI - Meulgan d’ar gened XXII - Frond a-bell-vro XXIII - Ar greouichenn XXV - Ar bed a-bezh a lakfes e banell da wele XXVII - E-barzh he gwiskamant gwer-kregin gwagennus XXIX - Ur c'hoann XXXII - Un nozvezh ma’z edon ouzh ur Yuzevez vrizh XXXIII - Morc'hed dalif XXXIV - Ar c'hazh XXXVI - Ar pondalez a-ziavaez XXXVII - An hini satanazet XXXIX - Ar werz-mañ a roan dit XL - Semper eadem XLI - En he fezh XLVII - Kendonerezh an abardaez XLVIII - Al lestrig XLIX - Ar pistri L - Amzer goc'hennet LII - Al lestr mistr LIII - Ar bedadenn d’ar veaj LV - Kaozeadenn LVI - Kanenn ar marv-amzer LXII - Mœsta et errabunda | LXIII - An teuz LXIV - Sonedenn dianeost LXVI - Ar c'hizhier LXVII - An touded LXXII - An den marv drev LXXIII - Tonell an Onglenn LXXIV - Ar c'hloc'h groilhet LXXVIII - Hirnezh LXXIX - Albac'henn LXXX - Blaz an amva LXXXIII - An heaotontimoroumenos LXXXVII - An heol LXXXVIII - D’ur gochennegez blev ruz LXXXIX - An alarc'h XCIII - D’un dremeniadez XCV - Digor-noz an abardaez XCVI - Ar c'hoari XCVIII - An doug d’ar gaou C - Plac'h he c'halon ledan a c'hore ennoc'h gourvenn CI - Lusennoù ha glavijer CIII - Serr-noz ar beure CVI - Gwin an drouklazher CVII - Gwin an digenveziad CIX - Ar gwastadur CXI - Maouezed kollet CXII - An div seurez CXIV - Dameg CXIX - Havel ha Qain CXX - Orogelloù da Satanaz |

#### Advleunioù (Peñseoù)

* IV - Al Lete
* V - D’an hini a vez re lirzhin
* VI - Ar bravigoù
* VII - Treuzstummadurioù ar suner-gwad
* IX - Azevidoù un dremm
* XX - D’ur Valabaradez

#### Eiladvleunioù (1868)

* XI - Ar gougoñv
* XII - Klemmoù ur meni Ikaros
* XIII - An emsoñj